Tilsi

Tilsi on küla Põlva maakonnas Põlva vallas.

Aastatel 1990–2017 (kuni Eesti omavalitsuste haldusreformini) asus küla Laheda vallas.

Küla kuulus Põlva kihelkonda ja külas oli Tilsi mõis. Tilsis asub kauplus, Tilsi lastekodu, lasteaed, Tilsi Põhikool, vallavalitsus, Tilsi raamatukogu, perearstikeskus ja mitu ettevõtet.

Tilsis asub kaks järve, Tilsi Pikkjärv ja Kõrbjärv. Küla lähistel voolab Tilsi oja.

Vallakeskusest Tilsist on Põlvasse ja Võrru ligikaudu 15 km, Tartusse on 60 km.

pisi|left|upright=0.8|Amuuri korgipuu Tilsi mõisapargis
Tilsi mõisapark koos Tilsi Pikkjärvega on looduskaitseobjekt. Tilsi mõisapargis kasvab haruldane Amuuri korgipuu.

Tilsiga liideti 1977. aastal Koolitarõ (Koolitare) ja Viuperä (Viupera) küla.

Viited

Kategooria:Põlva vald
Kategooria:Põlva maakonna külad